32012D0371
L 179/21
SLUŽBENI LIST EUROPSKE UNIJE
10.07.2012.
ODLUKA VIJEĆA 2012/371/ZVSP
od 10. srpnja 2012.
o izmjeni Odluke 2010/656/ZVSP o obnovi mjera ograničavanja protiv Côte d’Ivoirea
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 29.,
budući da:
(1)
Vijeće je 29. listopada 2010. donijelo Odluku 2010/656/ZVSP o obnovi mjera ograničavanja protiv Côte d’Ivoirea (1).
(2)
Vijeće sigurnosti Ujedinjenih naroda usvojilo je 26. travnja 2012. Rezoluciju 2045 (2012.) kojom su obnovljene mjere ograničavanja uvedene protiv Côte d’Ivoirea do 30. travnja 2013. i izmijenjene mjere ograničavanja za naoružanje.
(3)
Odluku 2010/656/ZVSP stoga bi trebalo izmijeniti na odgovarajući način,
DONIJELO JE OVU ODLUKU:
Članak 1.
Odluka 2010/656/ZVSP mijenja se kako slijedi:
1.
Briše se članak 1. stavak 2.;
2.
Članak 2. zamjenjuje se sljedećim:
„Članak 2.
Članak 1. ne primjenjuje se na:
(a)
zalihe namijenjene isključivo za potporu ili korištenje od strane Operacije Ujedinjenih naroda u Côte d’Ivoireu (UNOCI) i francuskih snaga koje im pružaju podršku;
(b)
sljedeće, u skladu s prethodnom obavijesti dostavljenom Odboru osnovanom na temelju stavka 14. UNSCR-a 1572 (2004.) (dalje u tekstu „Odbor za sankcije”):
i.
zalihe neubojite vojne opreme namijenjene isključivo za humanitarne ili zaštitne svrhe, uključujući takvu opremu namijenjenu za operacije za upravljanje krizama Unije, UN-a, Afričke unije i Ekonomske zajednice zapadnoafričkih država (Ecowas);
ii.
zalihe koje se privremeno izvoze u Côte d’Ivoire snagama države koja poduzima mjere, u skladu s međunarodnim pravom, isključivo i izravno za olakšavanje evakuacije svojih državljana i onih za koje ima konzularnu odgovornost u Côte d’Ivoireu;
iii.
zalihe neubojite vojne opreme povezane s provedbom zakona u cilju omogućavanja snagama sigurnosti Côte d’Ivoirea da upotrijebe primjerenu i proporcionalnu silu dok održavaju javni red;
(c)
zalihe zaštitne odjeće, uključujući neprobojne prsluke i vojne kacige, koja se privremeno izvozi u Côte d’Ivoire za potrebe osoblja Ujedinjenih naroda, osoblja Unije ili njezinih država članica, predstavnika medija, djelatnika na humanitarnim i razvojnim poslovima i povezanog osoblja te se koristi isključivo za njihovu osobnu upotrebu;
(d)
zalihe oružja i druge povezane smrtonosne opreme za snage sigurnosti Côte d’Ivoirea, namijenjene isključivo potpori ili korištenju u procesu reforme sigurnosnog sektora Côte d’Ivoirea, kako je unaprijed odobrio Odbor;
(e)
zalihe neubojite opreme koju je moguće koristiti za unutarnju represiju i koja je namijenjena isključivo omogućavanju snagama sigurnosti Côte d’Ivoirea da koriste samo primjerenu i proporcionalnu snagu dok održavaju javni red;
(f)
zalihe opreme koju je moguće koristiti za unutarnju represiju snaga sigurnosti Côte d’Ivoirea, namijenjenu isključivo potpori ili korištenju u procesu reforme sigurnosnog sektora Côte d’Ivoirea.”
Članak 2.
Ova Odluka stupa na snagu na datum objave u Službenom listu Europske unije.
Sastavljeno u Bruxellesu 10. srpnja 2012.